als_Latn dik_Latn tur_Latn
DURRËS – Policia ka dhënë informacione në lidhje me konfliktin mes dy grupeve të rinjsh mbrëmjen e djeshme në qytetin e Durrësit, i cili përfundoi në përplasje me armë zjarri.
Uniformat blu kanë identifikuar të rinjtë, dhe ka shpallur në kërkim: J.Sh. 21 vjeç, dhe K.Sh, 25 vjeç, të dy banues në Durrës.
Shtetasit e mësipërm (vëllezër me njëri-tjetrin), dyshohen se më datë 05.06.2017, rreth orës 22:20, në lagjen Nr.3, Durrës, pas një konflikti për motive të dobëta me dy shtetas, në një bilardo kanë qëlluar me armë zjarri, në drejtim të lokalit, bilardo.
Fatmirësisht nuk ka pasoja në njerëz, por është dëmtuar vetëm qepeni i bilardos, tregon policia. Në cilësinë e provës materiale janë sekuestruar: 2 gëzhonja model 56; mjeti me të cilin janë larguar autorët, tip Ford Focus. Ndërkohë po punohet për kapjen e shtetasve të mësipërm.
(e.f/BalkanWeb)
als_Latn als_Latn als_Latn als_Latn als_Latn